Den Vest-Sjællandske Avis, 1819-05-22
Oversigt over Dagens udenlandske Nyheder. Hvor let kunne ikke Regieringerne blive udsatte for en ubillig Dadel, naar urigtige Forestillinger om deres Foretagender blive bragte i Omløb; vi have saaledes for en Tid siden hørt fortælle, at det Nordamerikanske Senat har forkastet Constitutionen for den nye Stat Missouri, fordi Negerslaveriet var i den forbudt; men man erfarer nu, at just det modsatte er Tilfældet; Senatet forkastede netop to Gange efter hinanden den udkastede Constitution, fordi Negerslaveriet blev tilladt deri, som dog de fleste nye indenlandske Stater have aldeles ophævet og kun faae af dem, f. Ex. Staten Nye Orleans tillader det endnu. (Erfaringen lærer ogsaa, at Regerslaveriet er til en stor Ulykke forde Stater, hos hvilke det er gammelt, f. Ex. i Virginien; da de Sorte producere sig i en forbausende Mængde og ere lige besværlige og farlige for Staten, hvad enten man lader dem forblive i Slaveriet eller giør dem frie; det er desuden ikke til Gavn for de Hvides Charakteer, at de lade deres Arbeide forrette ved Negere). – Det Russiske Senat for Finland bliver ifølge en Keiserlig Bekiendtgiørelse fra 1ste October d. A. af forlagt fra Abotil Helsingfors; (i Fortegnelsen paa det hele Personale læses ikke et Russisk, men blot Svenske Navne). - Den 27de Marts holdt Revisions-Conseilet for de forskiellige Russiske Rigs-Credit-Jnstituter deres første Forsamling i Petersborg for i Aar, under Præsidenten for det høie Rigsraad, Fyrste Lapuchins Forsæde, og hvorved Financeministeren holdt en mærkværdig Tale, hvori han sagde: at Commissionen for Statsgieldens Afbetaling har i det løbende Aar faaet anviist 60 Millioner af Skatkammeret, hvoraf den halve Deel er bestemt til at afbetale paa den rentebærende Gield og den anden halve Deel til at formindske Assignaternes Antal, i en Tid af 8 Aar vil Staten blive sin hele udenlandske rentebærende Gield qvit, paa den Hollandske nær. J 1818 blev laant 15 Millioner af Hittebørns Hospitalets Casse for at anlægge deraf i Skatkammeret en Capital til de Forskud, som Krigsministeriet stedse behøver. De Foranstaltninger, som Regieringen har truffet for at hæve Papiirpengenes Værdie, ville frembringe de meest velgiørende Virkninger. Laanet i 1817 var kun et lykkeligt Forsøg; men det bragte tilligemed en høist fordeelagtig Kornudførsel i samme Aar en stor Pengemasse ind i Riget; men da Søgningen efter klingende Mynt tog stærkt til, saa besluttede Regieringen at aabne et nyt Laan i 1818, som ved Forbedringen af de offentlige Fonds nu kunde optages til 85 istedet for at det i 1817 var optaget til 82 1/2, og til i November vare allerede 47 Millioner indkomne; Commissionen kan nu fremlægge 80 Millioner Rubler i Assignater for at overgives til Jlden; og ialt ere nu 118 Millioner Papiirrubler fatte ud af Omløb, og Mynten har i 1817 udgivet 17 og i 181826 Millioner Rubler i Guld og Sølv, ialt 43 Millioner, som er en større Summa end Mynten havde frembragt fra Aarene 1762, da den nye Myntfod blev indført i Rusland og indtil 1810, da det nærværende Myntsystem blev forordnet. Nu tager Begiærligheden efter klingende Mynt mærkelig af i Landet, og Tilliden til Papiirpengene tilvoxer. - J den anden Aargang af Calenderen Europa, som Hr. Luders udgiver findes en statistisk, heraldisk, genealogisk Skildring af Sverrig og Norges Tilstand, som efter Forfalterens Ord, Kongen har selv ladet tilstille ham Overskriften Skandinavien udviser, at dette Navn skal paa nye optages for disse Nordiske Stater. Man erfarer deraf, at Sverrig har ikke længere nogen udenlandsk Gield, at den nuværende Regiering har aldeles afbetalt den. Sverrigs Armee udgiør 125000 Mand og holdes bestandig complet; den Norske Armee udgiør 19000 Mand. Marinen er i en respectabel Forfatning. Den nærværende Regiering har afskaffet med store Opofrelser, den Uskik, som tilforn fandt Sted, at alle høiere Officeers Poster i den Svenske Armee og Gouverneurs Poster i Provindserne kunde kiøbes, saa at Veien til Ære staaer nu ligesaavel aaben for den Fattige, som for den Rige. Agerdyrkningen har taget overordentlig til siden Kongens RegieringsTiltrædelse og begge Riger besidde nu 1900 Handelskibe, hvoraf Halvdelen kunde under en Krig, udrustes til Kapere. Academiet for Landhuus holdningen blev oprettet af Kong Carl den XIII. paa den nu regierende Konges Forslag og er af ham bleven doteret med en Capital af 160000 Rdlr. -